APSTIPRINĀTS

ar VAS “Latvijas dzelzceļš” iepirkuma komisijas

2023.gada 8.februāra 2.sēdes protokolu

**VAS “Latvijas dzelzceļš”**

**sarunu procedūrā ar publikāciju “Apkures veida maiņa”**

**(iepirkuma identifikācijas nr. LDZ 2023/12-SPAV)**

**(turpmāk – iepirkums)**

**Skaidrojums Nr.1**

|  |  |
| --- | --- |
| **Jautājums** | **Atbilde** |
| 06.02.2023. | 09.02.2023. |
| Labdien,  Esam iepazinušies ar Sarunu procedūras "Apkures veida maiņa" un radās sekojoši jautājumi:  1) Depo ielā 17A, Ventspilī, jāveic apkures katla demontāža, kā arī jauna demontāža, iepazīstoties ar VVD mājaslapā pieejamo informāciju, secināms, ka esošajā adresē nav izsniegta piesārņojošās darbības atļauja, ne ekspluatēt un lietot 1 MWh katlu vai arī ar biomasu kurināmos apkures ierīces.  2) Apskatot VVD pieejamo informāciju secināms, ka augstāk minētajā adresē nav saņemti arī tehniskie noteikumi no VVD par granulu katlu montāžas darbiem.  Lūdzu sniegt skaidrojumu:  1) Vai izbūvējot katlus nav jāievēro LR normatīvie akti un tas varēs izvietot bez tehniskajiem noteikumiem, kā tas noteikts 27.01.2015 MK noteikumu Nr.30 pielikuma 2.1. prasībām;  2) Vai iepriekš Depo ielā 17A, Ventspilī ir bijusi izsniegta B kategorijas piesārņojošās darbības atļauja atbilstoši 30.11.2010 MK noteikumu Nr.1082 1.pielikuma 1.1.2. prasībām un vai darbi sevī neietver arī bīstamo atkritumu savākšanas darbus, kā arī rezervuāru tīŗīšanas darbus pirms demontāžas, kur nepieciešamas specifiskas atkritumu apsaimniekošanas atļaujas un arī informēt Valsts vides dienestu. | Iepirkuma priekšmeta 1.daļas objekts Depo ielā 17A, Ventspilī ir daļa no nekustamā īpašuma Ventspils dzelzceļa stacija, un Ventspils dzelzceļa stacijai ir Latvijas Republikas Valsts vides dienesta izdota B kategorijas atļauja piesārņojošām darbībām Nr.KU22IB0004 saskaņā ar Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A,B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.  Attiecībā uz tehnisko noteikumu saņemšanu no Latvijas Republikas Valsts vides dienesta (turpmāk – VVD), Iepirkuma komisija skaidro, ka iepirkuma dokumentos, tai skaitā Darba uzdevumā (iepirkuma nolikuma 1.pielikums) un Tāmē (iepirkuma nolikuma 2.pielikums) nav noteikts izpildītājam/darbu veicējam pienākums nodrošināt/saņemt VVD izdotus *vides aizsardzības tehniskos noteikumus* saskaņā ar Ministru kabineta 2015.gada 27.janvāra noteikumu Nr.30 “Kārtība, kādā Valsts vides dienests izdod tehniskos noteikumus paredzētajai darbībai” pielikuma “Darbības, kuru veikšanai nepieciešami tehniskie noteikumi” 2.1. punktu, jo minēto tehnisko noteikumu saņemšanu pasūtītājs nodrošinās pats.  Iepirkuma komisija skaidro, ka Darba uzdevumā objektam Depo ielā 17A, Ventspilī (iepirkuma priekšmeta 1.daļai) veicamo darbu ietvaros esošajai apkures sistēmai noteikta tikai esošā dīzeļdegvielas apkures katla demontāža un izvešana ārpus katlumāja telpām, un izpildītājam/darbu veicējam nav jāveic esošā dīzeļdegvielas katla, degvielas rezervuāru tīrīšana un, attiecīgi, bīstamo atkritumu savākšana un utilizācija, jo šie darbi tiks realizēti cita darījuma (līguma) ietvaros. |